sumalatha 174 Views bse , LIC Housing Finance , NSE
LIC
న్యూఢిల్లీ: ఈరోజు ఎన్‌ఎస్‌ఈలో జరిగిన ఒక ‘బ్లాక్‌ డీల్‌’్చ్వ ఎల్‌ఐసీ హౌసింగ్‌ ఫైనాన్స్‌ షేర్లు భారీగా పతనమయ్యాయి. సాధారణంగా 5లక్షల వాటాలు కానీ, రూ.5కోట్లకు మించిన విలువైన షేర్లను కానీ ఒకే లావాదేవీలో చేతులు మారిస్తే దానిని బ్లాక్‌ డీల్‌ అంటారు.  ఈ డీల్‌లో ఎల్‌ఐసీ హౌసింగ్‌ ఫైనాన్స్‌కు సంబంధించిన 7.7శాతానికి సమానమైన 3.9కోట్ల షేర్లు రూ.431 వద్ద చేతులు మారాయి. ఫిడిలిటీ మేనేజ్‌మెంట్‌ సంస్థ కూడా షేర్లను విక్రయించినట్లు తెలిపింది. ఈ డీల్‌ మొత్తం విలువ రూ.1,261 కోట్లుగా ఒక ఆంగ్లవార్తా సంస్థ పేర్కొంది. కొనుగోలుదార్ల పేర్లను మాత్రం బయటపెట్టలేదు. బీఎస్‌ఈ వద్ద ఉన్న సమాచారం ప్రకారం ఫెడిలిటీ ఇన్వెస్ట్‌మెంట్‌ ట్రస్ట్‌కు జూన్‌ 30నాటికి దీనిలో 3.41శాతం వాటా ఉంది. దీంతోపాటు బ్యాంక్‌ ఆప్‌ మస్కట్‌ ఇండియా ఫండ్‌, గవర్నమెంట్‌ పెన్షన్‌ ఫండ్‌కు 2.28, 1.83శాతం వాటాలు ఉన్నాయి.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/